armvectores/hy_wikipedia_2023 huggingface dataset:
Ռեյակ (Կանտալի գավառ)

Ռեյակ (ֆր.՝ Reilhac), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 1013 մարդ, բնակչության խտությունը` 113.95 մարդ/կմ²։ Բնակավայրը զբաղեցնում է 8.89 կմ² տարածք։


== Աշխարհագրություն ==
Գտնվում է Փարիզ քաղաքից 440 կմ հարավ, Կլերմոն Ֆերան քաղաքից` 105 կմ հարավ-արևմուտք, Օրիյակ քաղաքից` 6 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 639 աշխատունակ (15-64 տարեկան)  բնակիչ, որոնցից ակտիվ էին 468-ը, իսկ ոչ ակտիվները` 171։ Ակտիվության ցուցանիշը կազմում է 73,2 %։ 468 աշխատունակ մարդկանցից աշխատել է 436 անձ (232 տղամարդ և 204 կին)։ Գործազուրկ են եղել 32 անձ (16 տղամարդ և 16 կին)։ 171 անաշխատունակներից 59-ը եղել են աշակերտներ կամ ուսանողներ, 86-ը` թոշակառուներ, իսկ 26-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գորոդնյա (այլ կիրառումներ)

Գորոդնյա, կարող է վերաբերել՝

Գորոդնյա - գյուղ Ռուսաստանի Նովգորոդի մարզի Բատեցկի շրջանի կազմում։
Գորոդնյա - գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Գորոդնյա - գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Գորոդնյա - գյուղ Ռուսաստանի Տվերի մարզի Կոնակովսկի շրջանի կազմում։
Գորոդնյա - քաղաք Ուկրաինայի Չեռնիգովի մարզի Գորոդնյայի շրջանում։
Սերգեևկա (գյուղ, Վոլոչիսկի շրջան)

Անվան այլ կիրառումների համար տե՛ս՝ ՍերգեևկաՍերգեևկա (ուկրաիներեն՝ Сергіївка), գյուղ Ուկրաինայի Խմելնիցկիի մարզի Վոլոչիսկի շրջանում։
2001 թվականի տվյալներով Սերգեևկա գյուղում բնակվում էր 316 մարդ։ Բնակավայրը զբաղեցնում է 1,08 կմ² տարածք։ Բնակչության խտությունը կազմում էր 292,59 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պիոներ (ավան, Վելիկոբուրլուկիի շրջան)

Անվան այլ կիրառումների համար տե՛ս՝ ՊիոներՊիոներ (ուկրաիներեն՝ Піонер), ավան Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1923 թվականին։
2001 թվականի տվյալներով Պիոներ ավանում բնակվում էր 162 մարդ։ Բնակավայրը զբաղեցնում է 0,179 կմ² տարածք։ Բնակչության խտությունը կազմում էր 905,03 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Երկար Վապեր

Երկար Վապեր (հոլ.՝ Lange Wapper), հսկա, որն ըստ լեգենդի ապրել է Անտվերպենում և վախեցրել է քաղաքացիներին։ Բացի Անտվերպենից, Երկար Վապերի մասին լեգենդները գոյություն ունեն Բլանկենբերգեում և Նեյլենում։
Երկար Վապերը, որպես կանոն, նիհար ու բարձրահասակ է, ինչը թույլ է տալիս նրան արագ տեղափոխվել մի քաղաքից մյուսը։ Վիլլի Վանդերսթենի` «Սյուսկե և Վիսկե» շարքի կոմիքսներում հատուկ ուշադրություն է դարձվում Երկար Վապերի սափրված կզակին։
Երկար Վապերը հայտնվում է գիշերը և հետապնդում հարբեցողներին` միևնույն ժամանակ ավելի ու ավելի մեծ դառնալով, իսկ երբ հարբեցողը տուն է գալիս, Վապերը սիրում է նայել նրա պատուհաններին։ Երբեմն Վապերը երեխա է ձևանում և խմում է իր մոր կաթը և նորից արագ մեծանում։ Անտվերպենում ասում են, որ Երկար Վապերը ժամանակին կին էր ձևացել, որին հավանում էին չորս հոգի։ Իր անունից Երկար Վապերը նրանց բոլորին հրամայել է ապացուցել իրենց սերը։ Առաջինը ստիպված էր երկու ժամ նստել գերեզմանատան խաչի վրա, երկրորդը՝ երկու ժամ պառկել դագաղի մեջ այդ խաչի տակ, երրորդը՝ թակել դագաղը, իսկ չորրորդը ստիպված էր շղթան ձեռքին վազել խաչի շուրջը։ Առաջինը, տեսնելով, թե ինչպես է երկրորդը ընկնում դագաղի մեջ, սարսափած ընկել է խաչից և բախվել մահվան։ Երկրորդը վախից է մահացել, երբ լսել է, որ երրորդը թակում է իր դագաղը։ Երրորդը մահացել է` որոշելով, որ շղթաներով սատանան եկել է իր հոգու ետևից։ Չորրորդն էլ խելագարվել է, նետվել Շելդան ու խեղդվել։


== Երկար Վապերն այսօրվա Բելգիայում ==
Երկար Վապերի պատվին անվանվել է կամրջի նախագիծը, որը պետք է լուծի Անտվերպենի տրանսպորտային խնդիրները։
1963 թվականին պատերի ամրոցի մուտքի մոտ կանգնեցվել էղ Երկար Վապերի արձանը, որն Ալբերտ Պուլսի աշխատանքն է։
Երկար Վապերին նվիրված է Վանես վան դե Վելդեի երգերից մեկը։
Երկար Վապերի պատվին անվանակոչվել է Անտվերպենի տիկնիկների թատրոններից մեկը։
Dredging int ավտոմատացված հողահաններից մեկը, որի պահունակությունը 13700 մ³ է, գրանցման նավահանգիստը` Անտվերպենը, անվանակոչվել է Երկար Վապերի անունով։


== Ծանոթագրություններ ==
Աստրոս II

Աստրոս II բրազիլական արտադրության համազարկային կրակի ռեակտիվ համակարգ։


== Ընդհանուր բնութագիր ==
Աստրոս II հրետանային հագեցվածությամբ հրթիռային համակարգ է, որը մշակվել է ԱՎԻԲՐԱՍ կազմակերպության կողմից։ Այս համակարգերը արտադրվել են 1960-ականների սկզբին և այժմ անընդհատ զարգացվում, և արդիականացվում են։ Աստրոս II-ը բրազիլական բանակի սպառազինությունում է 1983 թվականից։ 2014 թվականին սերիական արտադրության դրվեց Աստրոս II նոր արդիականացված համակարգերը և սկսվեցին արտահանվել այլ երկրներ։ Այս համակարգերն արդեն արտահանվել է Բահրեյն, Մալայզիա, Կատար և Սաուդյան Արաբիա։


== Տեխնիկական տվյալներ ==
Աստրոս II համակարգերը տեղադրված են Mercedes-Benz 6x6 բարձր շարժունակության բեռնատարի շասսի վրա։ Մեքենայի երկարությունը կազմում է 7 մ, լայնությունը 2.9 մ, իսկ բարձրությունը 2.6 մ։ Աստրոս II համակարգը բավականին թեթև է նրա մարտական քաշը կազմում է ընդամենը 10 տոննա։ Մեքենան սնուցվում է Mercedes-Benz ՕՄ422 դիզելային շարժիչով՝ զարգացնելով 280 ձիաուժ հզորություն։ Մեքենայի առավելագույն արագությունը կազմում է 90 կմ/ժ։ Աստրոս II համակարգի վառելիքի պաշարը կազմում է 480 կմ։ Մեքենան ունի թույլ զրահապատում, ապահովված է փոքր զենքի կրակից։


== Մարտավարական տվյալներ ==
Բրազիլական արտադրության Աստրոս II ՀԿՌՀ-երը ղեկավարում են 3 հոգանոց անձնակազմի կողմից։ Աստրոս II համակարգերն ունեն երեք տեսակի 127, 180 և 300 մմ-անոց հրթիռներ։ 127 մմ-անոց հրթիռի առավելագույն հեռահարությունը կազմում է 9-30 կմ, 180 մմ-անոց հրթիռի հեռահարությունը 15-35 կմ, իսկ 300 մմ-անոց հրթիռի հեռահարությունը շուրջ 20-90 կմ։ Որոշ աղբյուրներ պնդում են, որ Աստրոս II համակարգերը արձակում են նաև կասեթային մարտագլխիկներ։ Աստրոս II համակարգերը բացի արձակման կայանից բաղկացած են նաև վերալիցքավորման, բեռնամբարձիչ մեքենաներից։ Վերալիցքավորումը կատարվում է վերամբարձի օգնությամբ։


== Տեսակներ ==

Աստրոս II համակարգը լինում են 4 տեսակի՝ կախված հրթիռների տրամաչափերից։


== Աստրոս 2020 ==
Բրազիլիայում ընդունվել է Աստրոս 2020 ծրագիրը, որը նախատեսում է ոչ միայն Աստրոս համազարկային կրակի ռեակտիվ համակարգի (ՀԿՌՀ) արդիականացում, այլև նոր Աստրոս III համակարգեր, որոնց հեռահարությունը կհասնի մինչև 300 կմ-ի։ Այս համակարգերն օժտված կլինեն թևավոր հրթիռներով։ Այս ծրագրի համաձայն մեքենան ունակ է լինելու արձաակել նոր ԱՎ-ՏՄ 300-տակտիկական հրթիռներ։


== Համեմատություն Սմերչ, Ուռագան, ԱՌ1Ա, PHL-03, ՎՄ-80, HIMARS, M270 և Պինակա ՀԿՌՀ-երի հետ ==


== Սպառազինություն ==

 Անգոլա
 Բահրեյն
 Բրազիլիա
 Իրաք
 Կատար
 Մալայզիա
 Սաուդյան Արաբիա
 Ինդոնեզիա


== տես նաև ==
HIMARS
ԱՌ1Ա
Սմերչ
ՎՄ-80
ԲՄ 21 Գրադ
Պինակա
ՌՄ-70
ՎՌ-40 Լանգուստա


== Աղբյուրներ ==
Աստրոս II ՀԿՌՀ(անգլ.)
Բրազիլիայի ցամաքային զորքերը ստացել են Աստրոս II ռեակտիվ համակարգի առաջին խմբաքանակը


== Ծանոթագրություններ ==
Անվերջ լողավազան

Անվերջ, արտահոսող կամ անծայրածիր (անգլ. infinity (edge) pool), արհեստական ջրամբար կամ լողավազան, որտեր ջուրը լցվում է մեկ կամ քանի ծայրերից՝ ստեղծելով տպավորություն, թե ջրային մակերևույթը սահմաններ չունի։
Նմանատիպ լողավազաններ հաճախ պատրաստում են այն վայրերում, որտեղ ջրավազանի ծայրը կարող է «ձուլվել» օվկիանոսի կամ երկնքի տեսարանի հետ։ Նաև նմանատիպ հարմարությունները հաճախ կարելի է տեսնել մոդայիկ հանգստավայրերում և vip-հանգստի այլ տարատեսակ վայրերում։
Լողավազանի անսահմանության օպտիկական պատրանքը օգտագործվել է դեռևս բարոկկո դարաշրջանի լանդշաֆտակառուցողների կողմից, ինչի մասին վկայում են Վերսալի այգիների որոշ շատրվաններ։
Օպտիկական պատրանք ունեցող ժամանակակից լողավազանները, որպես կանոն, շատ բարդ կառուցվածք ունեն և կատարման բավականին թանկ արժեք ունեն։ Որպեսզի նման մեծ արդյունքի հասնեն, նրանց հաճախ տեղակայում են բլրի կամ տան վերին հատվածում։
Լողավազանի «անսահման» ծայրն ավարտվում է ջրապատվարով, որը 1, 6-6, 4 մմ ավելի ներքև է գտնվում, քան լողավազանի ջրի մակարդակը։ Ջուրը լցվում է ամբարտակի միջոցով պատվարային լողավազան, որ գտնվում է ջրապատվարի ետին հատվածում։ Ջուրը լցվում է այդ ջրահավաք լողավազան, որտեղ այն կրկին արտահոսում է լողավազան։


== Ծանոթագրություններ ==


== Գրականություն ==
Cañizares Ana G. (2006)։ Infinity Pools։ New York: Collins Design։ ISBN 0-06-089340-0։ OCLC 63171179 
Infinity Pools: A Special Collection of Dramatic Pools—Built to Inspire։ Warminster, Pa.: Manor House Publishing Company։ 2011։ ISBN 9780983663409։ OCLC 746598298
Ուսումնարան (ամսագիր)

«Ուսումնարան., դպրոցական ամսագիր։ Լույս է տեսել 1932-1943 թվականներին, Պլովդիվում։ Տեղի Մխիթարյան վարժարանի հրատարակություն։ Պատասխանատու խմբագիրներ՝ Մ. Կարապետյան, Հ. Ոսկանյան։ Լուսաբանել է վարժարանի, համայնքի, այլ կրթական հաստատությունների առօրյան, հրատարակել հայագիտական, թարգմանական հոդվածներ, մանկական գեղարվեստական ստեղծագործություններ։ Հիմնականում աշխատակցել են Վիեննայի Մխիթարյանները։
Միլլերովոյի գավառագիտական թանգարան

Միլլերովոյի գավառագիտական թանգարան (ռուս.՝ Миллеровский краеведческий музей), թանգարան ՌԴ Ռոստովի մարզի Միլլերովո քաղաքում։
Թանգարանի հասցեն` Ռուսաստան, Ռոստովի մարզ, քաղաք Միլլերովո, Կոմունալնի նրբանցք, 4Բ։


== Պատմություն ==
1967 թվականին Միլլերովոյի շրջանի ժողովրդական պատգամավորների ժողովի որոշմամբ ստեղծվել է մարտական փառքի թանգարան, որը հետագայում վերանվանվել է գավառագիտական։ 1993 թվականին թանգարանի նոր ցուցադրությունների համար հատկացվել է 300 մ² մակերեսով շենք։ Ներկայումս թանգարանում կա հինգ ցուցասրահ։
Թանգարանի հավաքածուում կան մեծ թվով եզակի ցուցանմուշներ, որոնք պատմում են քաղաքի կյանքի ու զարգացման պատմության, տարբեր դարաշրջանների բնակիչների կենցաղի մասին։ 2013 թվականին թանգարանի ֆոնդը լրացվել է պահպանման 2400 միավորով։
Թանգարանում պարբերաբար անցկացվում են տարբեր թեմատիկ ցուցահանդեսներ, որոնք նվիրված են Ռոստովի մարզի բնակիչների և նրանց հայրենակիցների տարբեր տարիների ստեղծագործություններին, հայտնի նկարիչների աշխատանքներին, հիշարժան տարեթվերին, Հայրենական մեծ պատերազմին և այլ իրադարձություններին։ Թանգարանը մասնակցում է «Թանգարանային գիշեր» ամենամյա միջոցառմանը։


== Նոր ցուցադրություն ==
2015 թվականի սեպտեմբերից Միլլերովոյի գավառագիտական թանգարանում գործում է նոր ցուցադրություն, որի բացումը համընկել է շրջանի 50-ամյակին։ Այստեղ հավաքված են այն կարմիր դրոշները, որոնցով պարգևատրվել են արդյունաբերական ձեռնարկությունները հաջողությունների համար, շնորհակալական նամակները, պիոներական, կոմերիտական կազմակերպությունների ատրիբուտները և բազմաթիվ հին լուսանկարներ, որոնց վրա պատկերված են Միլլերովոյի շրջանի սոցիալիստական աշխատանքի հերոսները, անվանի այլ մարդիկ։ Թանգարանի տնօրեն Գ. Լյուբչենկոն դիմել է ավագ սերնդի ներկայացուցիչներին` խնդրելով հնարավորության դեպքում ճանաչել լուսանկարներում պատկերված անհայտ մարդկանց։ Ցուցադրությունը բաց է մշտապես։


== Ծանոթագրություններ ==


== Հղումներ ==
Թանգարանի էջը Վիքիքարտեզում
Չարդախի

Չարդախի (վրաց.՝ ჩარდახი), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում։


== Դիրք ==
Գտնվում է ծովի մակարդակից 600 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 700 մարդ։


== Ծանոթագրություններ ==
Կոտլյարևսկոե (գյուղ, Գլոբինոյի շրջան)

Անվան այլ կիրառումների համար տե՛ս՝ ԿոտլյարևսկոեԿոտլյարևսկոե (ուկրաիներեն՝ Котляревське), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Կոտլյարևսկոե գյուղում բնակվում էր 21 մարդ։ Բնակավայրը զբաղեցնում է 0,277 կմ² տարածք։ Բնակչության խտությունը կազմում էր 75,81 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջո Ջոնսոն (այլ կիրառումներ)

Ջո Ջոնսոն, կարող է վերաբերել՝

Ջո Ջոնսոն - ամերիկացի պրոֆեսիոնալ բասկետբոլիստ
Ջո Ջոնսոն - անգլիացի նախկին սնուկերիստ
Մավսոլ

Մավսոլ, (Մավզոլ հին հունարեն՝ Μαύσωλος), Հեկատոմի ավագ որդին, որը փաստացի եղել է Աքեմենյաններից անկախ գործող կառավարիչ (սատրապ  և արքյայտն հիմնադիր) Կարիայում  Ք. ա. 377—353 թվականներին։


== Կենսագրություն ==
Մավսոլը մասնակցել է Փոքր Ասիայում Արտաքսերքսես II դեմ կազմակերպված սատրապների մեծ ապստամբությանը, պարտությունից խուսափելու համար ժամանակին դուրս է եկել ապստամբությունից։ Մայրաքաղաքը Կարիից տեղափոխել է հնագույն Միլյաս՝ Հալիկատռնասի ափամերձ շրջան, դանով ընդծելով իր ծավալապաշտական  նպատակները հունական կղզիների հաշվին։ Նրա հաջողվեց իրեն ենթարկել Լիկիան և Հոնիայի  որոշ հունական պոլիսներ։ Հռոդոսում և Կոսում իր ազդեցությունը ընդլայնելու նպատակով նա օժանդակեց Աֆրկյան ծովային միության զորքերին Աթենքի դեմ պատերազմում։

Մավսոլի հակվածությունը դեպի հելլենիստական մշակույթը թույլ է տվել նրան համարել հելլենիզմի առաջատարը։ Նրա պալատում ծաղկում էր հունական մշակույթն ու գիտությունը։ Նրա քույրը և կինը՝  Արտեմիսիա II պարգևատրում էին նշանակել նա համար, որ կստեղծագործեր ամենալավ գովասանքի խոսքը Մավսոլի հասցեին։ Այս տեղծագործության  տապանագրությանը մասնակցել են Նավկրատը,  Իսոկրտաը, Թեոդեկտն ու Թեոպոմպոսը՝ վերջինս հաղթել է։ Ինչպես նաև Արտեմիսիան ամուսնու պատվին Հալիկառնասում կառուցել է շքեղ դամբարան՝ տապանաքար հուշարձան, որը դասվում է Աշխարհի յոթ հրաշալիքների շարքին։
Պատմիչ Մերիմեն գրել է «Մավսոլը գիտեր, թե ինչ պես քամեր իր ենթակայության տակ երկրների ժողովուրդներին, և ոչ մի ազգային հովիվ, խոսելով Գոմերի լեզվով, չէր կարող հարթ կտրեր իր ազգին։ Իր տիրույթներում նա եկամուտ էր ստանում ամեն ինչից՝ նույնիսկ թաղման համար նա ստեղծել է հատուկ հարկ… Նա հարկ էր դրել նաև մազերի համար։ Նա կուտակել էր ահռելի հարստություն։ Այս հարստությամբ էլ բացատրվում էր կարիացների հարաբերությունները հույների հետ, և նաև թե ինչու Մավսոլի դամբարանը հանդիսացավ աշխարհի յոթ հրաշալիքներից մեկը»։
Ժամանակակից աշխարհում Մավսոլ անունը հաճախ հիշատակվում է կապված «դամբարանի» հետ՝ իր հանրահայտության շնորհիվ Հալիկառանսի դամբարանը ձեռք է բերել անվանական կարգավիճակ։
Միլյասում հայտնաբերվել է արձանագրություն, հնագույն Միլյասի մասին, որը մանրամասնորեն ներկայացնում է դավադիրների մահապատիժների մասին, ովքեր փորձել են Ք․ա 353 հարձակվել  Լաբրանդայի վրա։


== Գրականություն ==
«Мавзол»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Ծանոթագրություններ ==
Երգ (քանդակ)

«Երգ» (ռուս.՝ «Песня»), Ռուսաստանի Դաշնության մայրաքաղաք Մոսկվայի տեսարժան վայրերից մեկը, որը 1958 թվականին տեղադրվել է Ցվետնոյ բուլվարում՝ մինչ այդ մասնակցելով բազմաթիվ ցուցահանդեսների։ Սոցիալիստական ռեալիզմի վառ օրինակ է։


== Պատմություն ==
«Երգ» բրոնզաձույլ քանդակը բացվել է Ցվետնոյ բուլվարում 1958 թվականին։ Հուշարձանը բազմիցս հայտնվել է ցուցահանդեսներում ինչպես հեղինակի՝ Միխայիլ Ֆեոդորովիչ Բաբուրինի հայրենիքում, այնպես էլ արտասահմանում։ Հորինվածքի հեղինակը պագևատրվել է ԽՍՀՄ գեղարվեստի ակադեմիայի ոսկե մեդալով, որը ակադեմիայի բարձրագույն պարգևն էր։ Բրյուսելի 1958 թվականի համաշխարհային ցուցահանդեսում «Երգը» ցուցադրելու համար Բաբուրինը կրկին ստացավ բարձրագույն հարգի մեդալ։


== Նկարագրություն ==
Երեք երիտասարդ ամրակազմ գեղջկուհիները, որոնք պատկերված են ամբողջ հասակով, խոտհնձից վերադառնում են տուն, ինչի մասին վկայում են ուսերին դրված գործիքները։ Ճանապարհն արագ անցնելու նպատակով, մոռանալով ծանր աշխատանքային օրվա մասին, աղջիկները երգում են, հնարավոր է, սիրված երգերից մեկը։ Նրանք հագնված են 20-րդ դարի կեսերին շատ բնորոշ. նրանց հագուստն ազատ է, շրջազգեստների փեշերը հանգույց են կապված։ Շնորհիվ այն բանի, որ հերոսուհիները տեղավորվել են ծառերի հովանու տակ, տպավորություն է ստեղծվում, որ նրանք կանգ են առել հանգստանալու։ Քանդակը բավական չխնամված տեսք ունի, և իր հորինվածքի շնորհիվ լավ նյութ է ծառայում լուսանկարելու համար։


== Ծանոթագրություններ ==
Բրատենիցա (գյուղ, Վելիկա-Պիսարևկայի շրջան)

Անվան այլ կիրառումների համար տե՛ս՝ ԲրատենիցաԲրատենիցա (ուկրաիներեն՝ Братениця), գյուղ Ուկրաինայի Սումիի մարզի Վելիկա-Պիսարևկայի շրջանում։
2001 թվականի տվյալներով Բրատենիցա գյուղում բնակվում էր 347 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(2946) Մուչաչոս

(2946) Մուչաչոս (անգլ.՝ Muchachos), աստերոիդ աստերոիդների հիմնական գոտում։ Հայտնաբերվել է 1941 թվականի հոկտեմբերի 15-ին Լիյսի Օտերմայի կողմից Տուրկուում։
Միջին հեռավորությունը Արեգակից կազմում է 2,454609 ա. մ., առավելագույնը մոտենում է 2,0256 ա. մ. հեռավորության վրա և հեռանում 2,8836 ա. մ.։ Արեգակի շուրջ մեկ ամբողջական պտույտ է կատարում 1404,66 երկրային օրվա ընթացքում, իր ուղեծրով շարժվելով միջինում 0,256289 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,58° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2946) Մուչաչոս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոդոր (գետ)

Անվան այլ կիրառումների համար տե՛ս՝ Կոդոր (այլ կիրառումներ)Կոդոր (վրաց.՝ კოდორი; աբխ.՝ Кәыдры), գետ Աբխազիայում։ Երկարությունը 80 կմ է, ավազանը՝ 2030 կմ2։ Կազմվում է Սակենի և Գվանդրա գետերի միախառնումից։ Հոսում է նեղ կիրճով, գետաբերանից 25 կմ վեր դուրս է գալիս դաշտավայր և Սև ծովը թափվելիս գոյացնում դելտա։ Սնումը խառն է, առավելապես անձրևային։ Լաստառաքելի է։
Յանուսի օրագրերը

«Յանուսի օրագրերը», 2015 թվականին «Անտարես» հրատարակչության հրատարակած Մհեր Արշակյանի մտորումների գիրքը։ Խմբագիր՝ Արքմենիկ Նիկողոսյան։ Շապիկը՝ Նարինե Սարգսյանի։ 200 էջ։


== Գրքի հանձնարարականը ==
Այս գիրքը մտքերի հավաքածու է։ Գրվել է յոթ տարվա ընթացքում՝ 2006-2012 թվականներին։ Մտքերից յուրաքանչյուրը, կամ գոնե հիմնական մասը չվերծանված պատմության մեկ տող է՝ դատապարտված թաքցնելու այդ նույն պատմությունը։


== Արտաքին հղումներ ==
Մհեր Արշակյան. Յանուսի օրագրերը


== Ծանոթագրություններ ==
Սերգեյ Չոբանյան

Սերգեյ Հակոբի Չոբանյան (ապրիլի 4, 1942(1942-04-04), Թբիլիսի, Վրացական ԽՍՀ, ԽՍՀՄ), վրացահայ մաթեմատիկոս։ Ֆիզմաթ գիտությունների դոկտոր (1985), պրոֆեսոր (1996):
Կարապետ Սիրականի և Մարտուն Սուրենի Չոբանյանների հորեղբոր որդին։


== Կենսագրություն ==
Սերգեյ Չոբանյանը ծնվել է 1942 թվականի ապրիլի 4-ին, Թբիլիսի քաղաքում։ 1965 թվականին ավարտել է Թբիլիսիի համալսարանը։ 1968 թվականից աշխատում է Վրաստանի ԳԱ Հաշվողական մաթեմատիկայի ինստիտուտում։ 1989-2004 թվականներին եղել է առաջատար գիտաշխատող, իսկ 2004 թվականից եղել է բաժնի վարիչ։
Աշխատանքները վերաբերում են ֆունկցիոնալ անալիզին և հավանականությունների տեսությանը։ Նորմավորված տարածությունում բաղադրիչների տեղափոխության համար Չոբանյանը ստացել է ընդհանուր առավելագույն անհավասարությունը, հետազոտել բանախյան տարածությունում հավանականության տեսության կենտրոնական սահմանային թեորեմը, ուսումնասիրել անվերջ չափելի տարածություններում ստացիոնար պատահական շարժընթացները։


== Երկեր ==
С. А. Чобанян, “Сходимость бернуллиевых рядов и множество сумм условно сходящегося функционального ряда”, Теория вероятн. и ее примен., 28:2 (1983),  420-429.
С. А. Чобанян, “Структура множества сумм условно сходящегося ряда в нормированном пространстве”, Матем. сб., 128(170):1(9) (1985),  50-65.
Вероятностные распределения в Банаховых пространствах. Наука, 1985 - 368 с.
S. A. Chobanyan, Sh. Levental, H. Salehi, “Maximum inequalities for rearrangements of summands and assignments of signs”, Теория вероятн. и ее примен., 59:4 (2014),  800-807.
S. Chobanyan, H. Salehi, “Exact maximal inequalities for exchangeable systems of random variables”, Теория вероятн. и ее примен., 45:3 (2000),  555-567  mathnet  mathscinet  zmath  isi; Theory Probab. Appl., 45:3 (2001), 424-435.


== Ծանոթագրություններ ==
Ստոլիպինյան գյուղատնտեսական ռեֆորմ

Ստոլիպինյան Գյուղատնտեսական Ռեֆորմ, գյուղացիական հողաբաժինների (հողատիրության) բուրժուական ռեֆորմ Ռուսաստանում։ Սկսել է իրականացվել 1906 թվականի նոյեմբերի 9-ի հրամանագրով, դադարեցվել 1917 թվականի հունիսի 28–ին։ Նախաձեռնողը և ղեկավարը Ստոլիպինն էր։ Ստոլիպինյան գյուղատնտեսական ռեֆորմի գլխավոր բովանդակությունը համայնքի վերացումն ու գյուղացիական մասնավոր հողային սեփականության արմատավորումն էր։ Հողաբաժինների առուծախի թույլտվությունը հեշտացնում էր չքավորության դուրս մղումը գյուղից և հողի կենտրոնացումը կուլակների ձեռքին։ Ռեֆորմի ընթացքում իրականացվող հողաշինարարության նպատակը, առաջին հերթին, խուտորների (хутор, առանձնացած տնատեղ, տնտեսություն) և օտրուբների (отруб, համայնքի հողից գյուղացուն իբրև մասնավոր սեփականություն տրված հողատարածություն) ստեղծումն էր գյուղացիական հողաբաժիններում։ Ոտնահարելով համայնքում մնացած գյուղացիների շահերը, խուտորների և օտրուբների տերերին տրվում էին լավագույն հողերը։ Ստոլիպինյան գյուղատնտեսական ռեֆորմի իրականացման գործում զգալի դեր է կատարել գյուղացիական բանկը, որի փոխատվությունների մեծ մասը տրամադրվում էր առանձին տնատերերի, այդ թվում՝ արտոնյալ պայմաններով՝ խուտորների և օտրուբների տերերին։ Ռեֆորմի տարիներին լայն ծավալ ստացավ գյուղացիության վերաբնակությունը։ Կառավարությունը ակտիվորեն նպաստեց գյուղական չքավորության վերաբնակությանը Ռուսաստանի կենտրոն, շրջաններից դեպի ծայրամասերը, առանձնապես՝ Սիբիր։ Սակայն նոր հողերի յուրացումը սնանկ գյուղացիության ուժերից վեր էր (վերաբնակիչների 18,3% վերադարձել է նախկին վայրերը)։ Ստոլիպինյան գյուղատնտեսական ռեֆորմի հետևանքները վկայում են ռեֆորմի տապալման մասին։ Չնայած կառավարության ճնշմանը, մինչև 1916 թվականի հունվարի 1-ը համայնքներից դուրս էր եկել ընդամենը 2478 հազար տնատեր (համայնքային ծխերի 26%–ը՝ 16919 հազար դեսյատին հողից (համայնքային հողերի 15%-ը)։ Սպոլիպինյան գյուղատնտեսական ռեֆորմն արագացրեց և հեշտացրեց գյուղացիական հողաբաժինների ներառումը առևտրական շրջանառության մեջ։ Դրա հետեանքով խորացավ գյուղացիության շերտավորումը։ Հողը վաճառած գյուղացիների զգալի մասը սնանկացավ, ուժեղացավ հողի կենտրոնացումը կուլակության ձեռքին։ Չարդարացան բազմաթիվ խուտորներ ու օտրուբներ (իբրև «ամուր» գյուղացիության հենարան) ստեղծելու ցարիզմի հույսերը։ Խուտորներում և օտրուբներում տնտեսության կազմակերպումը պահանջում էր զգալի միջոցներ և սնանկացուցիչ էր գյուղացիության հիմնական զանգվածի համար։ Ունևոր խուտորների և օտրուբների թիվը սակավ էր։ Ստոլիպինյան գյուղատնտեսական ռեֆորմի տապալման ամենավառ ցուցանիշը 1911 թվականի սովն էր, որն ընդգրկեց Ռուսաստանի հիմնական երկրագործական շրջանները (տուժեց ավելի քան 30 միլիոն մարդ)։ Ստոլիպինյան գյուղատնտեսական ռեֆորմը սոցիալ-տնտեսական արմատական տեղաշարժ առաջ չբերեց և չկարողացավ կանխել նոր բուրժուա-դեմոկրատական հեղափոխության հասունացումը։ Ռեֆորմի տարիներին երկրում ծավալվեց զանգվածային գյուղացիական շարժում։ Ուժեղացավ գյուղական չքավորության պայքարը կուլակության դեմ։ Գյուղացիների զգալի մասը սնանկացավ, ուժեղացավ հողի կենտրոնացումը կուլակության ձեռքին։
Ալեքսանդրի կղզեխմբի գայլ

Ալեքսանդրի կղզեխմբի գայլը (լատիներեն՝ Canis lupus ligoni), հայտնի է նաև կղզեխմբային գայլ (անգլ.՝ Archipelago wolf) կամ կղզային գայլ (անգլ.՝ Islands wolf) անվանումներով, գորշ գայլի (լատ.՝ Canis lupus) ենթատեսակ է, որը հանդիպում է Ալյասկայում՝ Ալաքսանդրի կղզեխմբի շրջակայքում։ Այս գայլերը չափերով ավելի փոքր են, քան Ալյասկայի գայլերի մյուս ենթատեսակները, ունեն 14-23 կգ քաշ, մոտ 1,1 մ երկարություն և 0,61 մ հասակ։ Մորթին սովորաբար մուգ մոխրագույն է, տեղ-տեղ ավելի բաց երանգներով։
(2970) Պեստոլոցի

(2970) Պեստոլոցի (անգլ.՝ Pestalozzi), աստերոիդ աստերոիդների հիմնական գոտում։ Հայտնաբերվել է 1978 թվականի հոկտեմբերի 27-ին Պաուլ Վիլդի կողմից Ցիմերվալդում։
Միջին հեռավորությունը Արեգակից կազմում է 2,63746 ա. մ., առավելագույնը մոտենում է 2,2321 ա. մ. հեռավորության վրա և հեռանում 3,0428 ա. մ.։ Արեգակի շուրջ մեկ ամբողջական պտույտ է կատարում 1564,51 երկրային օրվա ընթացքում, իր ուղեծրով շարժվելով միջինում 0,230105 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2970) Պեստոլոցի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Համաձայնեցնող և սիմետրիկացնող սարքեր

Քառորդ ալիքային բաժակ
U- ծունկ
Կոմպենսացնող ձող


=== Քառորդ ալիքային բաժակ ===
Վիբրատորի ուսերից մեկը միացվում է կոաքսիալ մալուխին։ Քանի որ ոչ սիմետրիկ կոաքսիալ կաբելից անցում է կատարվում սիմետրիկ վիբրատորին, այդ կետում գոյանում են հոսանքներ, որոնք դուրս կհոսեն այս կաբելից։ Այդ տհաճ երևույթը խափանելու համար է այս բաժակը։
Քառորդ ալիքաըին բաժակը λ/4 երկարությամբ երկար գծի համարժեքն է, որը գտնվում է միացման ռեժիմում


=== U-ծունկ ===
U ծունկը կոաքսիալ մալուխներից բաղկացած համախումբ է։ Վիբրատորի սնուցման կետերը հակափուլում են գտնվում։
Գեներատորից եկող համառանցք կաբելը (հիմնական կաբել) միանում է C կետեւմ U ծնկի հատվածին։ bc տարածությունը տարբերվում է cda տարածությունից λ/2-ով,(որտեղ λ-ն ալիքի երկարությունն է կաբելում)։ Ի դեպ, մասնավորապես c կետըկարող է համընկնել b կետի հետ, այդ դեպքում U ծնկի երկարությունը λ/2 է։ Քանի որ երկար գծում հոսանքի կամ լարման փուլերի արժեքը փոխվում է հակադարձի, ալիքի ամեն մի λ/2 երկարության վրա, ապա a և b կետերում հոսանքները հակափուլ են դառնում։ Այդ երկու կետերի միջև գործում է Uab=Ua-Ub պոտենցիալների տարբերությունը, որտեղ Ub =-Ua, և վիբրատորի ուսերը գռգռվում են ամպլիտուդների և փուլերի հավասար հոսանքներով։ Կաբելի էկրանի ներքին մակերեսով դեպի այդ էկրանի արտաքին մակերեսը հոսող հոսանքների ճյուղավորումից խուսափելու համար U ծնկի ծայրերի մոտակայքի արտաքին ծածկույթները կարճ են միացվում։


=== Կոմպենսացնող ձող ===
Ինչպես երևում է նկարից, վիբրատորի մեկ ուսը միացված է մալուխի պատյանին, իսկ վիբրատորի երկրորդ ուսը՝ մալուխի ներքին հաղորդալարին և միաժամանակ մետաղյա ձողին, որի լայնակի հատույթը հավասար է կոաքսիալ կաբելի լայնակի հատույթին։ Մետաղական ձողը A- A, կետերում կարճ միացվում է մալուխի պատյանին։ Հոսանքի մի մասը՝ I2, որն անցնում է համառանցք մալուխի ներքին մակերեսով, b կետում տարանջատվում է դեպի արտաքին մակերես։ Միևնույն ժամանակ I1 հոսանքի մասը, որն անցնում է համառանցք կաբելի ներքին հաղորդալարով, c կետում տարանջատվում է դեպի ձողի արտաքին մակերես։ Ընդ որում, տարանջատվող հոսանքներն իրար հավասար են, քանի որ կոմպենսացնող ձողի տրամագիծը և ձևը այնպիսին են, ինչպիսին համառանցք կաբելի արտաքին պատյանինը։ Հետևաբար, վիբրատորի ուսերը գրգռող I1 և I2 հոսանքները նույնպես հավասար են իրար, այսինքն՝վիբրատորը սիմետրիկ է գրգռվում։
Կաբելի պատյանի արտաքին մակերեսը և մետաղական ձողը կազմում են A-A? կետերում կարճ միացված երկլար գիծ։ Եթե այս գծի երկարությունը λ/4 է, ապա նրա մուտքային Zbc դիմադրությունը շատ մեծ է, և կաբելի մակերեսի վրա տարանջատված հոսանքը փոքր է։ Այս դեպքում համառանցք կաբելը բեռնված է վիբրատորի մուտքային դիմադրությանը հավասար դիմադրությամբ։ Եթե bA-ն հավասար չէ λ/4-ին, ապա կաբելի վրա տարանջատված հոսանքները մեծանում են։ Սակայն այս հոսանքները չեն աղավաղում վիբրատորի ուղղվածության դիագրամը, քանի որ I2 հոսանքը հակափուլում է գտնվում I1 հոսանքի հետ, իսկ կաբելի և ցցաձողի միջև հեռավորությունը փոքր է։ Սնուցման սիմետրիան bA հեռավորության փոփոխումից չի խախտվում։
Այս սխեման կարող է աշխատել ալիքային լայն տիրույթում, սնուցման գծի հետ առանց համաձայնեցման էական խախտման։
Պրիլուժնոե (գյուղ, Յամպոլի շրջան)

Անվան այլ կիրառումների համար տե՛ս՝ ՊրիլուժնոեՊրիլուժնոե (ուկրաիներեն՝ Прилужне), գյուղ Ուկրաինայի Վիննիցայի մարզի Յամպոլի շրջանում։ Հիմնադրվել է 1800 թվականին։
2001 թվականի տվյալներով Պրիլուժնոե գյուղում բնակվում էր 34 մարդ։ Բնակավայրը զբաղեցնում է 2,59 կմ² տարածք։ Բնակչության խտությունը կազմում էր 13,13 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միշա Ալոյան

Միքայել (Միշա) Սուրենի Ալոյան (օգոստոսի 23, 1988(1988-08-23), Բամբակաշատ, Հոկտեմբերյանի շրջան, Հայկական ԽՍՀ, ԽՍՀՄ), Ռուսաստանի դրոշի ներքո հանդես եկող ազգությամբ եզդի բռնցքամարտիկ, Ռուսաստանի եռակի չեմպիոն (2009-2011), Եվրոպայի չեմպիոն (2010), Աշխարհի գավաթակիր (2008), Աշխարհի չեմպիոն (2011, 2013), Օլիմպիական խաղերի բրոնզե մեդալակիր (2012)։ Ռուսաստանի սպորտի վաստակավոր վարպետ (2010)։


== Կենսագրություն ==
Միքայել Ալոյանը ազգությամբ եզդի է, ծնվել է Հայկական ԽՍՀ Հոկտեմբերյանի շրջանի Բամբակաշատ գյուղում (ներկայումս Արմավիրի մարզ Հայաստան)։ 1997 թվականին նրա ընտանիքը տեղափոխվել է Նովոկուզնեցկ, Ռուսաստան, որտեղ նա զբաղվում է բռնցքամարտով Նիկոլայ Սալիխովի գլխավորությամբ։ Ավելի ուշ նա տեղափոխվում է Նովոսիբիրսկ։ 2007 թվականին նա դարձել է երիտասարդների Ռուսաստանի և Եվրոպայի չեմպիոն։ 2008 թվականին հասնում է Ռուսաստանի առաջնության եզրափակիչ, որից հետո նրան ընդգրկում են Ռուսաստանի բոքսի հավաքականի մեջ Բոքսի աշխարհի գավաթի ժամանակ։ Միքայել Ալոյանը կարողացավ հաղթել մրցույթում։ Որոշիչ մենամարտում նա կարողացավ հաղթել հայտնի կուբացի բռնցքամարտիկ Անդրի Լաֆիտային։ Սրանից հետո Միշայի հետ անընդհատ ռեժիմով սկսում է աշխատել Ռուսաստանի վաստակավոր մարզիչ Էդուարդ Կրավցովը։
2009 թվականին Չեխով քաղաքում անցկացվեց բռնցքամարտի ռուսաստանի հավաքականի համար թեկնածուների մրցաշարը, որտեղ Միշան եզրափակչում հաղթեց իր գլխավոր մրցակից Գեորգի Բալակշինին և պետք է ներկայացներ Ռուսաստանը 2009 թվականի աշխարհի առաջնությունում։ Հասնելով կիսաեզրափակիչ, մոնղոլ Նյամբայարին Տոգցոգտի հետ մենամարտու երկու մրցափուլ նա առջևում էր հաշվում, բայց վերջին մրցափուլում կորցրեց առավելությունը և դարձավ բրոնզե մեդալակիր։
2009 թվականի նոյեմբերին Միշան առաջին անգամ դարձավ Ռուսաստանի չեմպիոն՝ եզրափակչում հաղթելով նույն Բալակշինին։
2010 թվականին Միշան չորս մենամարտում հաղթեց և դարձավ Եվրոպայի չեմպիոն։
2011 թվականին Միքայել Ալոյանը երրորդ անգամ դարձավ Ռուսաստանի չեմպիոն։ Ղարաբաղյան հիմնահարցի պատճառով, ինչպես մյուս մարզիկներին, նրան նույնպես Բաքվում հանդիսատեսը վատ վերաբերմունք ցույց տվեց։ Նրա ռինգում հայտնվելը ուղեկցվում էր սուլոցներով և բղավոցներով։ Եվ Ալոյանը երբ հաղթեց ադրբեջանցի Էլվին Մամիշզադեին, մրցույթի կազմակերպիչները ստիպված էին նրան լրացուցիչ թիքնապահներ տրամադրել։ Չնայած այս ճնշումներին Ալոյանը կարողացավ հաղթել առաջնությունում։
Լինելով աշխարհի գործող չեմպիոն նա համարվում էր 2012 թվականի Օլիմպիական խաղերի հաղթողի գլխավոր հավակնորդը, սակայն նա կիսաեզրափակչում, հավասար պայքարում զիջեց նույն մոնղոլ Նյամբայարին Տոգցոգտին և դարձավ բրոնզե մեդալակիր։


== Ծանոթագրություններ ==
Կարաջանլու Մյուս

Կարաջանլու Մյուս, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1907-1908 թվականներին գյուղն ունեցել է 22 քուրդ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ֆուտբոլի Ֆրանսիայի Սուպերգավաթ 2014

Ֆուտբոլի Ֆրանսիայի Սուպերգավաթ 2014 (ֆր.՝ 2014 Trophée des champions),  Ֆրանսիայի Սուպերգավաթի 19-րդ խաղարկումն է, որն անցկացվել է 2014 թ. օգոստոսի 2-ին Պեկին քաղաքում։ Չինաստանի մայրաքաղաքում առաջին անգամ էր խաղարկվում Ֆրանսիայի Սուպերգավաթը։
Միմյանց դեմ մրցում էին 2013/14 մրցաշրջանի հաղթող Պարի Սեն-Ժերմենը և գավաթակիր Գենգանը։


== Խաղ ==


== Ծանոթագրություններ ==


== Հղումներ ==
Պաշտոնական կայք Archived 2011-01-31 at the Wayback Machine. (ֆր.)
(1955) ՄակՄաթ

(1955) ՄակՄաթ (անգլ.՝ McMath), աստերոիդ աստերոիդների հիմնական գոտում։ Հայտնաբերվել է 1963 թվականի սեպտեմբերի 22-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 2,856744 ա. մ., առավելագույնը մոտենում է 2,6683 ա. մ. հեռավորության վրա և հեռանում 3,0452 ա. մ.։ Արեգակի շուրջ մեկ ամբողջական պտույտ է կատարում 1763,62 երկրային օրվա ընթացքում, իր ուղեծրով շարժվելով միջինում 0,204125 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1955) ՄակՄաթ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աճանան (այլ կիրառումներ)

Աճանան կարող է նշանակել՝

Աճանան (գետ) - գետ Հայաստանում, Ողջիի ձախ վտակը։
Աճանան (գյուղ) - գյուղ Հայաստանի Սյունիքի մարզում։
Աճանան (լեռ) - լեռ Հայաստանի Սյունիքի մարզում։
Յազեպ Վիտոլ

Յազեպ Վիտոլ (Իոսիֆ Իվանովիչ) (հուլիսի 26, 1863(1863-07-26), Վալմիերա, Լիֆլանդիայի նահանգ, Ռուսական կայսրություն - ապրիլի 24, 1948(1948-04-24), Լյուբեկ, Շլեզվիգ-Հոլշտայն, Բիզոնիա, Գերմանիան 1945-1949 թվականներին, Գերմանիա), լատիշ կոմպոզիտոր և երաժշտական քննադատ։ Լատիշական պրոֆեսիոնալ երաժշտության հիմնադիրներից։


== Կենսագրություն ==
1886 թվականին ավարտել է Պետերբուրգի կոնսերվատորիայի Ն. Ա. Ռիմսկի-Կորսակովի կոմպոզիցիայի դասարանը։ 1886- 1918 թվականներին դասավանդել է նույն կոնսերվատորիայում, 1901 թվականից՝ պրոֆեսոր։ Աշակերտներից են Ս. Ս. Պրոկոֆևը, Ն. Մյասկովսկին, Վ. Վ. Շչերբաչյովը, Ա. Տեր-Ղևոնդյանը և ուրիշներ։ Մասնակցել է «Բելյաևյան խմբակ»-ին։ 1897-1914 թվականներին եղել է «Սանկտ Պետերսբուրգեր ցայտունդ» («St. Petersburger Zeitung») թերթի երաժշտական գրախոսը։ 1918 թվականին՝ Ռիգայի լատիշական օպերային թատրոնի տնօրեն։ Ռիգայում Լատվիայի կոնսերվատորիայի (ներկայումս՝ Վիտոլի անվան) հիմնադիրներից է, (1919-1944 թվականներին՝ ռեկտոր և պրոֆեսոր, ընդմիջում՝ 1935-1937)։ 1920-1930-ական թվականներին ղեկավարել է լատիշական երգի տոները։ Վիտոլի ստեղծագործությունը ձևավորվել է 19-20-րդ դարերի սահմանագծին, ազատագրական ձգտումների և ռուսական դասական երաժշտության ազդեցությամբ։ Նրա ստեղծագործության մեջ մեծ զարգացում են գտել խմբերգի (100-ից ավելի) և մեներգի (մոտ 100) ժանրերը։ Գործերից են՝ 6 կանտատ, «Լիգո տոմաաիկական նախերգանք» (1895), «Սպիրիդիտիս» սիմֆոնիկ նախերգանքը (1907), «Թանկագին քարեր» սիմֆոնիկ սյուիտը (1924) և այլն։ Ստացել է Գլինկայի անվան մրցանակ (1905, 1907, 1910, 1911)։ Պետերբուրգի կոնսերվատորիայի մասին Վիտոլը գրել է հուշեր, որտեղ խոսում է նաև Մակար Եկմալյանի մասին։


== Ծանոթագրություններ ==
Կիսկա-Ելգա (գյուղ, Բուզդյակսկի շրջան)

Անվան այլ կիրառումների համար տե՛ս՝ Կիսկա-ԵլգաԿիսկա-Ելգա (ռուս.՝ Киска-Елга, բաշկիրերեն՝ Ҡыҫҡайылға), գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 503 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սանտ Անաստազիա

Սանտ-Անաստազիա (իտալերեն՝ Sant' Anastasia), տիտղոսակիր եկեղեցի (499 թվականի մարտի 1-ից) Հռոմի Պալատին բլրում, Իտալիա։


== Պատմություն ==
Եկեղեցին կառուցվել է 3-րդ դարի վերջին և 4-րդ դարի սկզբին, հավանաբար Անաստազիա անունով մի հռոմեացի կնոջ կողմից։ Ավելի ուշ եկեղեցին նվիրվել է Անաստազիա Սիրմիումցուն։
Եկեղեցին մի քանի անգամ վերականգնվել է Դամասոս I (366-383), Հիլարիոս (461-468), Հովհաննես VII  (705-707), Լևոն III (795-816) և Գրիգոր IV (827-844) պապերի օրոք։
Ներկայիս տեսքը 17-րդ դարի վերակառուցման արդյունքն է։ Իրականացվել է Ուրբանոս VII պապի պատվերով։ 1721-1722 թվականներին ճարտարապետ Կարլո Գիմաչը կրկին վերականգնել է այն։
Նավը ձևավորված է 20 մարմարե և գրանիտե անտիկ սյուներով, որոնք հավանաբար եղել են Պալատինի կայսերական պալատների մնացորդներից։ Առաստաղը զարդարված է Միքելանջելո Չերուտիի (1722) ֆրեսկոներով, որոնց մեջ պատկերված է սրբի նահատակությունը։ Խորանի մոտ գտնվում է Սուրբ Անաստազիա Էրկոլե Ֆերատայի արձանը, որը ստեղծված է Լորենցո Բերնինիի «Երանիելի Լյուդովիկա Ալբերտոնիի զմայլանքը» արձանի օրինակով։


== Տիտղոսակիր եկեղեցի ==
Սուրբ Անաստազիա եկեղեցին տիտղոսակիր եկեղեցի է, 1983 թվականի փետրվարի 2-ից Սուրբ Անաստազիա եկեղեցու կարդինալ քահանան բելգիացի Գոդֆրիդ Դաննելսն է։


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
"Sant'Anastasia"
Նյուֆաունդլենդ և Լաբրադոր

Նյուֆաունդլենդ և Լաբրադոր (անգլ.՝ Newfoundland and Labrador, МФА։ [njuːfaʊnˈlænd ənd ˈlæbrədɔr], ֆր.՝ Terre-Neuve-et-Labrador, МФА(ֆր.)։ [tɛʁ.nœv e la.bʁa.dɔʁ]), Կանադայի 10 նահանգներից մեկն է, որը գտնվում է երկրի հյուսիսարևելյան մասում։ Նահանգի կենտրոնը Սենթ Ջոնս քաղաքն է։ Նահանգում բնակվում է 533,8 հազար մարդ (9-րդը Կանադայում, 2001 թ-վականի տվյալներով)։


== Անվանում ==
Նյուֆաունդլենդի ինուկտիտուտ/ինուտիտուտ լեզվով (որով խոսում են Նունացիավուտում) անվանումն է Իքարումիկլուակ (Ikkarumikluak - ᐃᒃᑲᕈᒥᒃᓗᐊᒃ), որը նշանակում է «շատ ծանծաղուտների տեղ», իսկ Լաբրադորը հայտնի է որպես Նունացիավուտ (Nunatsiavut) կամ Նունացուակ (Nunatsuak), որը նշանակում է «մեծ երկիր» (Լաբրադորի ընդհանուր անգլերեն մականունը)։


== Ծանոթագրություններ ==


== Հղումներ ==
Նյուֆաունդլենդ և Լաբրադորի նահանգային խորհուրդ
բնակչության հարցերով պետդեպարտամենտ(չաշխատող հղում)
Maple Leaf Web: Նյուֆաունդլենդ և Լաբրադորը ու կանադական ֆեդերալիզմը Archived 2006-04-25 at the Wayback Machine.
Ունեստե

Ունեստե (էստ․՝ Uneste), գյուղ Էստոնիայի Լյաենեմաա նահանգի Ռիդալա շրջանում։
2011 թվականի տվյալներով գյուղում բնակվում էր 11 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բարբառ

Բարբառ, լեզվի ճյուղավորումը հանդիսացող համակարգ, որ իր յուրահատկություններով ընդհանուր է տվյալ հասարակության որոշակի հատվածի համար։ Եվ քանի որ տվյալ լեզվի բարբառային ճյուղավորումը կատարվում է որոշակի տարածքում, այդ պատճառով հաճախ ասում են տեղային կամ տերիտորիալ բարբառ։ Հանդես է գալիս որպես առօրյա-կենցաղային հաղորդակցման և բանավոր ստեղծագործության միջոց։ Բարբառը բնութագրվում է տարածքային ու գործառական սահմանափակությամբ, զարգացման նվազ հեռանկարով, ստորադաս վիճակով։ Լեզվի և բարբառի սահմանազատման չափանիշները հաճախ արտալեզվական են, չեն հիմնվում ներկառուցվածքային տարբերությունների վրա։ Լեզվական երկու մոտ համակարգեր, անկախ մերձավորության ու փոխհասկանալիության աստիճանից, բարբառներ են, եթե նրանց կրողներն ունեն միասնական էթնիկական ինքնագիտակություն ու ինքնանվանում և, ընդհակառակը, լեզուներ են, եթե նրանց կրողներն իրենց համարում են տարբեր ժողովուրդներ։ Նոր հայերենի շատ բարբառներ (Ագուլիսի, Առտիալի, Համշենի, Սվեդիայի) միմյանցից ավելի են տարբերվում քան իսպաներենն ու պորտուգալերենը, դանիերենն ու նորվեգերենը, ռուսերենն ու ուկրաիներենը, պարսկերենն ու տաջիկերենը և այլն։
Բարբառների առաջացման պատճառներն են՝ լեզվական հանրությունների տարանջատումը, միախառնումը, վերաբնակեցումը, աշխարհագրական խոչընդոտները, վարչական բաժանումները, դավանափոխությունը, այլալեզու միջավայրը։ Համազգային շրջանում բարբառները վերաճում են լեզվի տարածքային-սոցիալական տարբերակի և գրական լեզվի ուժեղ ազդեցության տակ կորցնում են իրենց հիմնական տարբերակիչ հատկանիչները։ Բարբառները կարող են ունենալ ենթաբարբառներ ու խոսվածքներ։ Մերձակից բարբառները կազմում են բարբառախմբեր։


== Հայերեն բարբառներ ==

Հայերեն բարբառների թիվը շուրջ 50 է։ 1915 թ.-ի Մեծ Եղեռնի և տեղահանության հետևանքով դրանց մեծ մասը, զրկվելով բնօրրանից, մատնվել է կորստյան։
Ստորև բերված են հայերեն բարբառներից մի քանի օրինակ. Հովհաննես Թումանյանի Գիքոր պատմվածքի սկիզբը ներկայացված է տարբեր բարբառներով, ըստ Հ. Ա. Հարությունյանի «Հետաքրքրաշարժ հայոց լեզու» գրքի։
Բնօրինակը

Մշո բարբառ

Գյումրու Կարնո բարբառ

Զեյթունի բարբառ

Մեղրու բարբառ

Ղարաբաղի բարբառ

Կապանի խոսվածք

Մարտունու բարբառ (Վարդենիկի)
«Գեղացի Համբոյ տուն կռիվ էր հնգե։ Համբոն գուզեր հուր տըսներկու տարեկան Գիքորին տանա քաղաք, մե գործի տա, օր մարթ դառնա, աշխատանք էնա։ Կնիկ ջամաձայնվեր։
-Ջուզեմ, իմ քոռփա ճժուն էտ անիծվուկ աշխար մի թալ, ջուզեմ, -գիլեր կնիկ։
Բայց Համբոն անգաճ չէրեց»։
Վարդենիսի բարբառ
«Գեղցի Համբոյ տուն կռիվ էր հընգե։ Համբոն հուզում էր հուրա տասներկու տարեկան Գիքորին տաներ քաղաք, մե գ'öրծի տեր, օր իսան դ'առնա, գ'öրծ էնա։ Կնիկ ջամաձայնվեր։
-Չեմ հուզէ, իմ քöռփա ճըժուն էտ անիծվուկ աշխար մի թալ,-լալում էր կնիկ։
Բայց Համբոն չ՚լսում էր։»։


== Ծանոթագրություններ ==


== Աղբյուրներ ==
Հայկական համառոտ հանրագիտարան, հատոր 1-ին, Երևան, 1990 թ.
Յազիդ իբն Ուսայդ

Յազիդ իբն Ուսայդ (արաբ․՝ يزيد بن أسيد السلمي‎‎, անհայտ - անհայտ), Արմինիայի ոստիկան։


== Կյանք և ընտանիք ==
Ծննդյան և մահվան թվականները անհայտ են։ Եզիդի հայրը արաբական սուլայմ ցեղից էր, մայրը, ըստ արաբ մատենագիր Բալագուրիի, Սյունյաց իշխանի դուստրն էր։


== Գործունեություն ==
Առաջին անգամ ոստիկան է եղել 752-754 թվականներին, երկրորդ անգամ՝ 760-770 թվականներին։ Երբ ավելացրել է հարկերը, հայերը բողոքել են, և խալիֆան ստիպված Եզիդին ազատել է պաշտոնից։ Երրորդ անգամ ոստիկան է դարձել հայերի 774-775 թվականներիի ապստամբությունից հետո, իշխել է մինչև 780 թվականը։ Վերագրավել է բյուզանդացիների ավերած Կարինը, վերաշինել նրա պարիսպները։ Պայքարել է խազարների և ապստամբ ծանարների դեմ։ Նրա տոհմը ժառանգաբար վարել է Արմինիայի ոստիկանի պաշտոնը։
Հուդզոնյան գայլ

Հուդզոնյան գայլ (լատիներեն՝ Canis lupus hudsonicus), գորշ գայլի տարատեսակ է։ Հանդիպում է Կանադայի հյուսիսային և ծայրահեղ հյուսիսային տարածքներում (Հուդսոնյան խոռոչ, Մանիտոբա, Հյուսիս-Արևմտյան տարածքներ)։


== Չափսերը ==
Հուդզոնյան գայլը ունի մոտավորապես 3-5 ոտնաչափ մարմնի երկարություն։ Էգերը արուներից ավելի փոքր են։ 
Նրանք նման են Մակենզի գետի գայլին, սակայն չափսերով ավելի փոքր են։ 
Մորթին սպիտակավուն-դեղնավուն է։ Ձմռանը մորթին ավելի է սպիտակում։


== Սնունդը ==
Հուդզոնյան գայլերը որսում են ոհմակով։ Նրանք սնվում են տարածքում հանդիպող կենդանիներով՝ հյուսիսային եղջերուներ, գոմեշներ և այլ։ Եթե այս կենդանիներին որսալը դժվարանում է, նրանք սնվում են ավելի մանր կենդանիներով։
Ուչաղըլ

Ուչաղըլ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Բասմանովո (գյուղ, Տյոմկինսկի շրջան)

Անվան այլ կիրառումների համար տե՛ս՝ ԲասմանովոԲասմանովո (ռուս.՝ Басманово), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 42 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գաևկա (գյուղ, Կիրովոգրադի շրջան)

Անվան այլ կիրառումների համար տե՛ս՝ ԳաևկաԳաևկա (ուկրաիներեն՝ Гаївка), գյուղ Ուկրաինայի Կիրովոգրադի մարզի Կիրովոգրադի շրջանում։
2001 թվականի տվյալներով Գաևկա գյուղում բնակվում էր 416 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Երմոլինո (Իստրինսկի շրջան)

Երմոլինո (ռուս.՝ Ермолино ), գյուղ Ռուսաստանում, Մոսկվայի մարզում, Իստրինսկի շրջանում։ Բնակչությունը 2010 թվականի մարդահամարի տվյալներով կազմում է 22 մարդ, գյուղում կա 2 փողոց։
Գտնվում է շրջանի հյուսիս-արևելքում, Իստրա քաղաքից մոտ 8 կմ հյուսիս-արևելք։ Գտնվում է ծովի մակարդակից 180 մ բարձրության վրա։ 


== Ծանոթագրություններ ==
Սուգարի

Սուգարի (ռուս.՝ Сугары) գետ Ռուսաստանում, հոսում է Ալթայի Հանրապետությունում, Ալթայի շրջանում։ Գետի գետաբերանը գտնվում է Կադրին գետի ձախ ափից 47 կիլոմետր հեռավորության վրա։ Գետի երկարությունը 25 կիլոմետր է։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Վերին Օբի ավազան շրջանին, գետի ջրերի կառավարման գլխավոր կենտրոնը՝ Ալեյ։ Գետի գետային ավազանն է (Վերին) Օբը մինչև Իրտիշի թափվելը։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների։

Ջրային գրանցման տվյալների կոդ՝ — 13010100312115100006053
Հիդրոլոգիական ստուգման կոդ՝ — 115100605
Ավազանի կոդը — 13.01.01.002
Հիդրոլոգիական ուսումնասիրության ծավալի համար՝ — 15
Հիդրոլոգիական ուսումնասիրության թողարկում՝ — 2


== Ծանոթագրություններ ==
Սլովակիայի տոներ

Այս հոդվածում ներկայացված է Սլովակիայի ազգային տոների ցանկը։
Այս օրերն աշխատանքային չեն, գրեթե բոլոր խանութներն ու հիմնարկները փակ են լինում։


== Արտաքին հղումներ ==
Zákon o štátnych sviatkoch, dňoch pracovného pokoja a pamätných dňoch Archived 2016-03-03 at the Wayback Machine. (սլովակ.)
Duele el Corazón

«Duele el Corazón» (հայերեն՝ Սիրտս ցավում է),  իսպանացի հեղինակ-կատարող Էնրիկե Իգլեսիասի երգը, որ թողարկվել է 2016 թվականի ապրիլի  18-ին Պուերտո Ռիկոի ռեփեր Վիսինի մասնակցությամբ։ Երգը  Hot Latin Songs հիթ-շքերթում գրավել է առաջին հորիզոնականը՝ գլխավորելով այն ռեկորդային 14 շաբաթ։ Համացանցում երգի տեսահոլովակի դիտումների թիվը գերազանցել է 830 միլիոնը, իսկ սինգլի պատճենների վաճառքը ԱՄՆ-ում գերազանցել է 720 հազարը։


== Պատմություն ==
«Duele el Corazón» երգը գրավել է Hot Latin Songs հիթ-շքերթի առաջին հորիզոնականը (որն զբաղեցրել է մայիսի 14-ից մինչև հոկտեմբերի 1-ը մի քանի ընդմիջումներով), և առաջին տեղը ամերիկյան Billboard ամսագրի Latin Pop Songs հիթ-շքերթում։


== Հիթ-շքերթներ ==


=== Ամենշաբաթյա հիթ-շքերթներ ===


=== Տարեկան հիթ-շքերթներ ===


== Հավաստագրեր ==


== Ծանոթագրություններ ==


== Արտաքին հղումներ ==
 «Duele el Corazón»  (ավելի քան 832 մլն դիտում)
Մեհերրեմ Ալիև

Մեհերրեմ Աբիշ օկլի Ալիև (ադրբ.՝ Məhərrəm Abış oğlu Əliyev, հոկտեմբերի 20, 1951(1951-10-20), Մախտա, Շարուրի շրջան, Նախիջևանի Ինքնավար Խորհրդային Սոցիալիստական Հանրապետություն, Ադրբեջանական ԽՍՀ, ԽՍՀՄ), Ադրբեջանի գեներալ-գնդապետ, Ադրբեջանի Հանրապետության նախագահի օգնական-ԱՀ Նախագահի աշխատակազմի ռազմական գործերի վարչության պետ։


== Կենսագրություն ==
Մահարրամ Ալիևը ծնվել է 1951 թվականի հոկտեմբերի 20-ին Նախիջևանի Ինքնավար Հանրապետության Շարուրի շրջանի Մախթա գյուղում։ Նա 1973 թվականից ծառայել է ներքին գործերի մարմիններում։ 
1978 թվականին ավարտել է Մոսկվայի միջնակարգ հատուկ միլիցիայի դպրոցը։ Դպրոցն ավարտելուց հետո նա սկսել է աշխատել քաղաքի ոստիկանության 131-րդ բաժանմունքում։ 1980-1992 թվականներին աշխատել է Բաքվի շրջանային ոստիկանության վարչությունների քրեական հետաքննության կառույցներում տարբեր պաշտոններում։ 
1985 թվականին ավարտել է ԽՍՀՄ ՆԳՆ Համամիութենական իրավաբանական ինստիտուտը։ Նա աշխատել է Բաքվի Նիզամիի, Սաբունչուի, Խաթայիի, Սաբայիլ շրջանների ոստիկանության բաժանմունքներում։
1993-2007 թվականներին եղել է Բաքվի ոստիկանության գլխավոր վարչության պետ։ 2007-2011 թվականներին նա աշխատել է որպես Տաջիկստանում Ադրբեջանի արտակարգ և լիազոր դեսպան։ 
Ադրբեջանի Հանրապետության Նախագահի 2012 թվականի նոյեմբերի 30-ի հրամանագրով նրան շնորհվել է գեներալ-լեյտենանտի զինվորական կոչում։ 
ԱՀ Նախագահի 2017 թվականի հունիսի 5-ի հրամանով նա նշանակվել է ԱՀ արդարադատության նախարարի տեղակալ։
2019 թվականի նոյեմբերին նա նշանակվել է Ադրբեջանի Հանրապետության նախագահի օգնական-ԱՀ Նախագահի աշխատակազմի ռազմական գործերի վարչության պետ։


== Ծանոթագրություններ ==
Վելիկայա Ստեպ (գյուղ, Կազատինի շրջան)

Վելիկայա Ստեպ (ուկրաիներեն՝ Великий Степ), գյուղ Ուկրաինայի Վիննիցայի մարզի Կազատինի շրջանում։ Հիմնադրվել է 1919 թվականին։
2001 թվականի տվյալներով Վելիկայա Ստեպ գյուղում բնակվում էր 138 մարդ։ Բնակավայրը զբաղեցնում է 0,605 կմ² տարածք։ Բնակչության խտությունը կազմում էր 228,1 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրեմուչի (այլ կիրառումներ)

Գրեմուչի, կարող է վերաբերել՝

Գրեմուչի - գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում
Գրեմուչի - գյուղ Ռուսաստանի Դաշնության Ռոստովի մարզի Տացինսկի շրջանում
Սիդքափ

Սիդքափը Անգլիայի հարավ-արևելյան Լոնդոնի տարածք է, հիմնականում Լոնդոնի Բեքսլի թաղամասում։ Այն Չարինգ Կրոսից 11,3 մղոն (18,2 կմ) հարավ-արևելք է, սահմանակից է Լոնդոնի Բրոմլի և Գրինվիչ թաղամասերին և գտնվում է պատմական Քենթ կոմսությունում։
Ենթադրվում է, որ անունը ծագել է Cetecopp-ից, որը նշանակում է «նստատեղի ձևավորված կամ հարթ գագաթով բլուր»։ այն ունեցել է իր առաջին գրանցված օգտագործումը 1254 թվականին։ Սիդքափի բնակչությունը, ներառյալ նրա Ֆուտս Քրեյ, Նորթ Քրեյ, Օլբանի Պարկ, Լոնգլենդս, Ռաքսլի, Բլեքֆեն և Լամորբեյ թաղամասերը, 2011 թվականին կազմել է 43,109 մարդ։


== Պատմություն ==


=== Ծագումները ===
Սիդքափը առաջացել է որպես փոքրիկ ավան Մեյդսթոունից Լոնդոն տանող ճանապարհին։ Ըստ Էդվարդ Հասթեդի՝ «Թոմաս դե Սեդկոպը այս կալվածքի սեփականատերն էր Հենրիխ VI թագավորի 35-րդ տարում։ [այսինքն՝ 1450-ականներին], ինչպես երևում է նրա գործից»։ Հասթեդը 18-րդ դարի վերջին հատվածում Սիդքափին նկարագրել է որպես «տների փոքրիկ փողոց, որոնց թվում է շատ հանգստավայրերի պանդոկ», նկատի ունենալով նախկին «Black Horse» փաբը բարձր փողոցում։
Սիդքափը ծխական համայնքը ձևավորել է Sidcup Urban District of Kent 1908-ից։ Այն ի սկզբանե հայտնի էր որպես Foots Cray; սակայն 1921 թվականին քաղաքային թաղամասը , իսկ 1925 թվականին ծխական համայնքը վերանվանվեցին Սիդքափ։ Ծխը և շրջանը վերացվել են 1934 թվականին և միավորվել Չիսլեհերսթի հետ՝ ձևավորելով Չիսլեհերստ և Սիդքափ քաղաքացիական ծխական և քաղաքային թաղամաս։ 1965 թվականին ծխական և քաղաքային թաղամասը վերացվել են։ Սիդքափը դարձավ Լոնդոնի Բեքսլի թաղամասի մի մասը Մեծ Լոնդոնում, իսկ Չիսլեհերստը կազմեց Լոնդոնի Բրոմլի թաղամասի մի մասը։


== Ծանոթագրություններ ==
1178

1178 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1178 թվականն է, 
XII դարի 78-րդ տարին։